
STATINIO PROJEKTAVIMO TECHNINĖ UŽDUOTIS

	UŽSAKOVAS (STATYTOJAS)
	Joniškio rajono savivaldybės administracija, į. k. 288712070, Livonijos g. 4-1, Joniškis. Tel. +370 426 69 142, +370 612 95520


	PROJEKTO PAVADINIMAS
	Dviračių takų ir pėsčiųjų takų statyba Joniškio mieste 

	PROJEKTUOTOJAS
	Parenkamas konkurso būdu


	STATINIŲ GRUPĖS
	Inžineriniai statiniai
Susisiekimo komunikacijų statiniai. 


	STATYBOS ADRESAS
	Joniškio miestas (Vilniaus g., Turgaus g., Šiaulių Senoji g., Saulės g., Respublikos g.). Tikslesnės vietos nurodytos priede.


	PROJEKTO STADIJA
	Statinio projektui privaloma gauti statybą leidžiantį dokumentą. 

Statinio projektas rengiamas dviem etapais:

- pirma rengiami projektiniai pasiūlymai, pagal kuriuos išduodamas statybą leidžiantis dokumentas
- antra rengiamas techninis darbo projektas.


	PROJEKTO ETAPAVIMAS
	
Kadangi statybos darbai gali būti atliekami etapais, reikalinga suprojektuoti
statybos darbus taip, kad juos būtų galima atlikti etapais, paskaičiuojant kiekvienam etapui atskirai atliekamų darbų kainą ir medžiagų sąnaudas. 

Preliminariai etapai išskiriami taip: 

I etapas: Dviračių tako ir pėsčiųjų tako statyba Joniškio mieste: Vilniaus g. 

II etapas: Dviračių tako ir pėsčiųjų tako statyba Joniškio mieste: Turgaus g., Šiaulių Senoji g., Saulės g., Respublikos g.


Projektuotojas atlieka statinio projekto vykdymo priežiūrą, kuri apima projekte numatytų darbų priežiūrą, nustatytą Statybos įstatyme ir STR, projekto vykdymo priežiūros vadovams projekto vykdymo priežiūros metu lankantis darbų vietoje viso statinio statybos laikotarpio metu. 


	STATYBOS RŪŠIS 
	Nauja statyba


	STATINIO KATEGORIJA
	Neypatingas statinys 


	PAGRINDAS PROJEKTAVIMUI
	1. Sutartis.
2. Statinio projektavimo techninė užduotis.
3. Privalomieji projektavimo dokumentai.




	STATYBOS RANGOVAS 
	Parenkamas konkurso būdu 


	PROJEKTUOJAMOS TERITORIJOS APIBŪDINIMAS
	Pridedamas priedas Nr. 1. Projektuojamos teritorijos preliminarios ribos ir fotofiksacija.   

	PAGRINDINIAI SPRENDINIAI 
	I ETAPAS (*Preliminarus ilgis 910 m.): 

Vilniaus g. (dešinėje gatvės pusėje važiuojant iš Joniškio m. į Šiaulių m): 

Vietoje faktiškai esamo, bet nekilnojamojo turto registre neregistruoto statinio (pėsčiųjų dviračių tako)  (*Preliminarus ilgis 450 m.) įrengiamas dvipusio eismo (2,5 metro pločio) dviračių takas ir šalia įrengiamas pėsčiųjų takas/šaligatvis (pėsčiųjų ir dviračių takas su atskiromis pėsčiųjų ir dviračių eismo erdvėmis).  
Tako pradžia Vilniaus g. – Stoties g. sankryža. 
Tako pabaiga  ties sklypo, esančio adresu Vilniaus g. 60 riba. 

Šioje atkarpoje takas projektuojamas kaip atskiras savarankiškas inžinerinis statinys. 
  
Vilniaus g. (kairėje gatvės pusėje važiuojant iš Joniškio m. į Šiaulių m): 

Vietoje faktiškai esamo, bet nekilnojamojo turto registre neregistruoto statinio (pėsčiųjų dviračių tako)  (*Preliminarus ilgis 460 m.) įrengiamas pėsčiųjų takas. 
Tako pradžia Kaštonų g. 
Tako pabaiga ties sklypo, esančio adresu Vilniaus g. 47 C riba. Šioje vietoje takas įrengiamas link Vilniaus gatvėje esančios pėsčiųjų perėjos ir sklype Vilniaus g. 47 C (iki įvažiavimo į PC „Norfa“). 

Šioje atkarpoje takas projektuojamas kaip atskiras savarankiškas inžinerinis statinys. 

II ETAPAS: 

Turgaus g. - Šiaulių Senoji g. - Saulės g. - Respublikos g. 
(*Preliminarus ilgis 1470 m.): 

Projektuojamas naujas dvipusio eismo dviračių takas (2,5 metro pločio) ir šalia įrengiamas pėsčiųjų  takas / šaligatvis (pėsčiųjų ir dviračių takas su atskiromis pėsčiųjų ir dviračių eismo erdvėmis). Projektavimo metu svarstyti alternatyvą įrengti bendrą pėsčiųjų ir dviračių taką, kadangi takai tiesiami ne centrinėse, o periferinėse miesto dalyse, kur laukiamas pėsčiųjų eismo intensyvumas bus mažas ir dėl mažo pėsčiųjų eismo, patogus ir saugus eismas gali vykti vienoje erdvėje su pėsčiaisiais.   
Tako pradžia nuo žemės sklypo, esančio adresu Turgaus g. 3, ribos pradžios. 
Takas įrengiamas iki Turgaus g. –  Šiaulių Senosios g. sankryžos. Šioje vietoje įrengiama dviračių pervaža ir pėsčiųjų perėja. Toliau takas tiesiamas Šiaulių Senąja gatve iki sankryžos su Saulės gatve. 
Šioje sankryžoje takas įrengiamas link Melioratorių aikštės (gyvenamųjų daugiabučių namų kvartalas) ir sujungiamas su kvartale esančių taku (takas yra prie Malūno gatvės esančios atliekų konteinerių aikštelės).
Nuo Šiaulių Senosios gatvės ir Saulės gatvės sankryžos takas įrengiamas iki Saulės g. ir Respublikos g. sankryžos. Šioje vietoje įrengiama dviračių pervaža ir pėsčiųjų perėja. 
Toliau takas tiesiamas Respublikos gatve, sujungiant taką su Pašvitinio gatvėje esančiu taku. 

Šioje atkarpoje takas gali būti projektuojamas kaip gatvės statinio dalis arba kaip savarankiškas inžinerinis statinys.  



Papildomi sprendiniai Turgaus g. : 

1. Turgaus g. 5 yra sklypas, kuriame yra Joniškio miesto turgavietė. Šioje teritorijoje susiduriama su sekančiomis problemomis: 
2. Neužtikrinamas eismo dalyvių (vairuotojų, pėsčiųjų, dviratininkų) saugumas. Turgavietės veikimo dienomis pastebimas chaotiškas eismo dalyvių elgesys: automobiliai statomi tam nepritaikytose vietose, pėstieji ir dviratininkai juda neprognozuojamai. 
3. Turgavietės aplinka neestetiška: vietomis nėra dangos, vietomis automobiliai statomi ant vejos. 
4. Neišspręstas viešojo transporto sustojimo aikštelės įrengimo klausimas.  
  
Sprendžiant šias problemas būtina: 

1. Suprojektuoti automobilių stovėjimo aikštelę žemės sklype, adresu Turgaus g. 5 B. Šalinami želdiniai, įrengiami pagrindai ir kieta danga. Įrengiamas ženklinimas ir žymėjimas. 
2. Sutvarkyti turgavietės prieigas prie Turgaus gatvės. Tam numatyti vietų kurios neturi dangos asfaltavimą. Taip pat numatyti želdynų pertvarkymą (senų želdynų panaikinimą, naujų želdynų įrengimą, galima įrengti poilsio vietas numatant suoliukus ir staliukus). 
3. Įrengti pėsčiųjų perėją. 
4. Kelio ženklais riboti automobilių statymą iš abiejų Turgaus gatvės pusių , atkarpoje nuo žemės sklypo, esančio adresu Turgaus g. 3 iki žemės sklypo, esančio adresu Turgaus g. 7.
5. Įrengti viešojo transporto sustojimo aikštelę ir stotelę su suoliuku ir šiukšliadėže. Sutvarkyti žemės sklypo esančio adresu Turgaus g. 3 prieigas (laisva valstybinė, žemės sklypais nesuformuota, žemė) įrengiant dangas bei želdynus.     

Bendros nuostatos:

1. Takus projektuoti laikantis Dviračių ir pėsčiųjų eismo infrastruktūros planavimo ir projektavimo taisyklių nuostatų; 
2. Pėsčiųjų takų / šaligatvių plotis ir dviračių takų plotis parenkamas vadovaujantis dviračių ir pėsčiųjų eismo infrastruktūros planavimo ir projektavimo taisyklėmis. .  
3. Dviračių takas numatomas asfalto dangos, šaligatvių / pėsčiųjų takas trinkelių ir/ ar plytelių dangos. Vilniaus g. atkarpose dangas parinkti derinant prie Vilniaus g. tęsiniuose esančių takų dangų.
4. Reikalavimas trinkelių dangai – trinkelės be nuožulnų. 
5. Numatomas atitinkamas tako ženklinimas naujais ženklais (vertikalusis ir horizontalusis). Taip pat numatyti esamų kelio ženklų perkėlimą (pagal poreikį). 
6. Numatomi vandens surinkimo ir nuvedimo sprendiniai. Nesant miesto centralizuotų vandens surinkimo ir nuvedimo inžinerinių tinklų, prioritetas teikiamas  vandens nuvedimui į žaliąsias zonas, o ne į šalia esančias gatves.
7. Numatomi takų apšvietimo sprendiniai. Daugumoje teritorijų pro kurias numatoma tiesi takus yra atramos ir elektros kabelių linijos bei gatviniai šviestuvai. Būtina įvertinti ar esami šviestuvai užtikrins numatomų dviračių takų ir pėsčiųjų takų apšviestumą. Esant galimybei išnaudoti esamas gatvių apšvietimo atramas. Projektuoti naują dviračių tako ir pėsčiųjų tako / šaligatvio apšvietimą. Galima alternatyva: numatyti atramas ir šviestuvus „be kabelių“ t. y. šviestuvai su saulės energijos panelėmis ir akumuliatoriais (po žeme). Siūlyti racionalius ir ekonomiškus apšvietimo sprendinius. Apšvietimo sistemos valdymas turi būti paprastas ir praktiškas. 
8. Įvertinti projektuojamoje teritorijoje esančius inžinerinius tinklus (vandentiekio tinklai, buitinių ir lietaus nuotekų tinklai, elektros tinklai, dujotiekio tinklai, šilumos tinklai, ryšių tinklai, elektros energijos tinklai ir kt.), atramas bei šulinius. Esant poreikiui (pagal gautas prisijungimo sąlygas) numatyti šių tinklų iškėlimo ir / ar apsaugojimo sprendinius. Nesant galimybių iškelti ir ar apsaugoti esamų inžinerinių tinklų, atramų ar šulinių galima keisti tako vietą t. y. takas gali būti projektuojamas kitoje gatvės pusėje ir pan.  
9. Inžinerinių tinklų šuliniai, patenkantys į projektuojamų dangų plotą, pakeliami iki projektinio dangų aukščio. Seni dangčiai keičiami naujais. Jei esami dangčiai yra geros būklės ir tinkami eksploatuoti, tai juos galima palikti (suderinus su tinklų savininkais).   
10. Numatyti dviračių stovėjimo vietas prie Turgavietės. 
11. Numatyti keletą poilsio aikštelių (su suoliukais ir šiukšliadėžėmis). 
12. Numatyti važiuojamosios dalies kirtimo vietų sprendinius ruožuose tarp sankryžų. 
13. Numatyti teritorijoje esančių menkaverčių krūmų bei sąžalynų kirtimą. Sveikus ir saugotinus medžius siekiama išsaugoti. Esant galimybei numatyti saugotinų, sveikų medžių persodinimą. Nesant galimybei medžių išsaugoti, numatyti medžių kirtimą ir ar intensyvų genėjimą. 
14. Dalyje teritorijos yra ženklūs reljefo (žemių) peraukštėjimai (pvz. atkarpa nuo Kaštonų g. iki Turgaus g.). Numatyti sprendinius. 
15. Dalyje teritorijos (dalyje Vilniaus g., Respublikos g., Saulės g.) yra gilus vandens surinkimo griovys. Numatyti sprendinius, užtikrinančius, kad nutiesus taką būtų užtikrintas aplinkinių teritorijų drenažas.   


	KITOS PROJEKTAVIMO SĄLYGOS
	1. Projektuotojas organizuoja (ir apmoka) būtinų tyrimų, tokių kaip: topografiniai, inžineriniai geodeziniai, inžineriniai geologiniai atlikimą. Pažymime, kad projektuojama teritorija nepatenka į saugomas teritorijas, tad archeologinių žvalgymų ar tyrimų atlikti nereikia.  
2. Projektuotojas atlieka procedūras susijusias su visuomenės informavimo apie numatomą statinių projektavimą ir visuomenės dalyvavimo svarstant statinių projektinius pasiūlymus, procedūras (STR Statinio projektavimas. Statinio ekspertizė nustatyta tvarka). 
3. Projektuotojas išsiima visas būtinas prisijungimo sąlygas, specialiuosius reikalavimus (jeigu reikia).
4. Projektuotojas techninį darbo projektą pateikia ekspertizės rangovams (ekspertizės rangovą parenka Užsakovas), ištaiso projektą pagal ekspertizės metu gautas privalomąsias pastabas ir pakartotinai pateikia projektą ekspertizės rangovui, gauna projekto įvertinimą, kad projektas atitinka esminius statinio projekto reikalavimus ir jį galima tvirtinti. 
5. Projektuotojas gauna statybą leidžiantį dokumentą (pagal įgaliojimą). 
6. Techninio darbo projekto sprendimai turi būti ekonomiškai pagrįsti ir racionalūs. Parengtas projektas turi būti tokios sudėties bei apimties, kad pagal jį būtų galima teisėtai atlikti statybos darbus ir tinkamai (pagal jo funkcinę paskirtį) naudoti objektą.


	PROJEKTUOJANT VADOVAUTIS
	LR Statybos įstatymu;
STR 1.04.04:2017 „STATINIO PROJEKTAVIMAS, PROJEKTO EKSPERTIZĖ“
LR Susisiekimo ministro 2024 m. lapkričio 26 d. įsakymu Nr. 3-415 patvirtintomis Dviračių ir pėsčiųjų eismo infrastruktūros planavimo ir projektavimo taisyklėmis; 
Kelių techniniais reglamentavimais bei kitais teisės aktais reglamentuojančiais statybą, projektavimą, saugą.


	TECHNINĖS DOKUMENTACIJOS PATEIKIMAS
	Statytojui perduodama projektinių pasiūlymų dokumentacija – 1 egz. (pdf.) formate. Kartu perduodami ir DWG (ar analogiški) e. failai, kurie yra palaikomi CAD (ar analogiškos) programinės įrangos. Perduodama dokumentacija turi atitikti visus STR 1.04.04:2017 „Statinio projektavimas, projekto ekspertizė“ reikalavimus.
Statytojui perduoti 2, nustatyta tvarka parengto ir visose suinteresuotose institucijose suderinto, techninio darbo projekto egzempliorius (popierinius) + 1 egz., skaitmeninėje laikmenoje. Kartu perduodami ir projekto DWG (ar analogiški) e. failai, kurie yra palaikomi CAD (ar analogiškos) programinės įrangos.  


	UŽSKOVO PATEIKIAMI PRIEDAI 
	1. Priedas Nr. 1. Projektuojamos teritorijos preliminarios ribos ir fotofiksacija.   


	Pastaba. Užsakovas ir Projektuotojas turi teisę projektavimo metu nežymiai koreguoti techninę užduotį (atsisakyti užduotyje nurodyto sprendinio arba įtraukti naują sprendinį), keitimus aptarus tarpusavyje. 




 
